open-index/open-wikipedia-markdown huggingface dataset:
Zubáč veľkoústy

**Zubáč veľkoústy** alebo staršie **zubáč obyčajný** (lat. *Sander lucioperca*, syn. *Stizostedion lucioperca*) je druh ryby z čeľade ostriežovité.

Z hospodárskeho (udržuje populácie drobných rýb a má chutné mäso) aj športového hľadiska je to cenný druh (bojovná ryba).

## Opis
Telo je pretiahnuté, z bokov sploštené. Hlava je zakončená koncovými ústami. Vo veľkej tlame sa nachádza rad drobných zúbkov a na začiatku čeľuste má veľké tzv. psie zuby – *caniny*. Na chrbte sa nachádzajú dve chrbtové plutvy, prvá vystužená tvrdými lúčmi, druhá mäkkými. Brušné plutvy sú umiestnené hneď za úrovňou prsných. Telo je sfarbené šedo s odtieňmi zelenej. V mladosti sú na bokoch zreteľné zvislé tmavé pruhy do čierna. Dorastá do dĺžky až 130 cm a hmotnosti 1 kg (iný zdroj uvádza 8 až 15 kg). Bežne sa dožíva 15 rokov. Najstarší známy exemplár mal 25 rokov.

## Výskyt
Pôvodnou domovinou zubáča je povodie Dunaja a Volgy. Odtiaľ sa postupne rozšíril do strednej a ďalej do západnej Európy. Obýva predovšetkým veľké, pomaly tečúce úseky riek, údolné nádrže a rybníky. Ide o druh, ktorý je veľmi chúlostivý na kvalitu vody a stredne náročný na obsah kyslíka.

Žije aj v slanej vode Kaspického a Čierneho mora, trie sa v sladkej vode.

## Potrava
V mladosti sa živí predovšetkým planktónom, mäkkýšmi a ďalšími bezstavovcami (hlavne perloočkami). V dospelosti prijíma výhradne drobnejšie druhy rýb. Dôležité sú *[[Acerina cernua]]*, *[[Perca fluviatilis]]* a *[[Alburnus alburnus]]*.

## Rozmnožovanie
Zubáč veľkoústy pohlavne dospieva vo veku 35 rokov. Trie sa v období od apríla do mája. V tomto období samec vyčistí v plytčinách určitý úsek dna a vytvorí hniezdo. Naň potom samica nakladie ikry. Samec znášku stráži a chráni pred prípadnými predátormi až do vyliahnutia poteru a potom chráni aj vyliahnutú mlaď.

## Galéria

Súbor:Sander lucioperca 1.jpg|zubáč veľkoústy, Cyprus, 2007
Súbor:StizostedionLuciopercaAquarium.JPG|zubáč veľkoústy po prvom lete, akvárium
Súbor:Zander.jpg|Pohľad na ústa


## Referencie

## Iné projekty

Kategória:Ostriežovité
Kategória:Mihule a ryby na Slovensku
Kategória:Najmenej ohrozené druhy
Pleskáč tuponosý

náhľad|Pleskáče tuponosé z rieky Oka
**Pleskáč tuponosý** (*Abramis sapa*) je druh ryby z čeľade kaprovité.

## Opis
Telo je z bokov sploštené, ale výrazne nižšie než u pleskáča vysokého. Chrbát je tmavý, boky striebristé, plutvy šedé. Má spodné ústa. Typickým znakom je extrémne dlhá ritná plutva. Môže dorásť dĺžky až 35 cm. Dožíva sa maximálne 15 rokov.

## Výskyt
Vyskytuje sa vo veľkých tokoch úmorí Čierneho a Kaspického mora. Obýva aj brakickú vodu.

## Potrava
Živí sa bentosom, larvami hmyzu, planktónom, drobnými mäkkýšmi a vzácne tiež časťami rastlín.

## Rozmnožovanie
Pohlavne dospieva okolo 4. roku. Trenie prebieha v období od apríla do mája. V tomto období pleskáči tiahnu proti prúdu riek. Trú sa najčastejšie na vodné rastliny. Jedna samica môže bežne naklásť 10 000 – 50 000 ikier.

## Iné projekty

Kategória:Kaprovité
Kategória:Mihule a ryby na Slovensku
Piest zelenkavý

náhľad|Piest zelenkavý (''Blicca bjoerkna'')
**Piest zelenkavý** (lat. *Blicca bjoerkna*) alebo tiež **pleskáč malý** (lat. *Abramis bjoerkna*) je druh ryby z čeľade kaprovité.

## Opis
Telo je vysoké, z bokov sploštené. Párové plutvy sú červenkasté, ostatné tmavé. Dožíva sa približne 15 rokov. Dorastá dĺžky až  a hmotnosti 1,8 kg.

## Výskyt
Vyskytuje sa v dolných úsekoch tokov a v stojatých vodách mierneho pásu.

## Potrava
Živí sa bentosom a planktónom. Príležitostne tiež časťami rastlín.

## Rozmnožovanie
Piest pohlavne dospieva vo veku okolo 4 rokov. Trenie prebieha v období od mája do júna. Samica kladie ikry na zatopené pobrežné rastliny. Plodnosť piesta sa pohybuje v rozmedzí 10 000 – 80 000 ikier na samicu. Často sa kríži s ostatnými druhmi pleskáčov, ploticami alebo s červenicami.

## Lov
Hospodársky nie je tento druh nijak významný. Rybári ho lovia spoločne s pleskáčom vysokým a ostatnými druhmi bielej ryby.

## Iné projekty

Kategória:Kaprovité
Kategória:Mihule a ryby na Slovensku
Lopatka dúhová

**Lopatka dúhová** (*Rhodeus amarus*, syn. *Rhodeus sericeus amarus*) je druh ryby z čeľade kaprovité. Podľa Medzinárodnej únie na ochranu prírody a prírodných zdrojov lopatka dúhová patrí medzi najmenej ohrozené druhy, trend celkovej populácie nie je známy.

## Opis
Ide o drobnú rybku dosahujúcu dĺžky do  (*Rhodeus sericeus amarus* dorastá iba do dĺžky osem centimetrov). Má veľmi vysoké a sploštené telo. Postranná čiara nie je úplná. Chrbtová plutva je zaguľatená. Má tmavé sfarbenie chrbta, boky sú striebristé s modrastým pruhom. Brucho je biele. Samičky majú žltozelenú dúhovku oka, samci oranžovú a sú vždy väčší. 

## Výskyt
Lopatka sa objavuje v stojatých a mierne prúdiacich vodách takmer v celej Európe, okrem Škandinávie a Fínska. Jej výskyt je podmienený výskytom lastúrnikov, ktoré jej slúžia k rozmnožovaniu, preto je veľmi ohrozovaná znečisťovaním životného prostredia.

## Potrava
Lopatka sa živí rastlinným aj živočíšnym planktónom, drobnými živočíchmi a časťami rastlín. Potravu prijíma aj v zime.

## Rozmnožovanie a vývoj
Rozmnožovanie lopatiek je celkom viazané na škľabke veľkej. Samček si vytvorí vhodné teritórium, ktoré si následne chráni a láka do neho samičku k treniu. V čase dozrievania ikier narastie samičke kladielko, ktoré môže dosiahnuť až päť centimetrov. Tým dopravuje dozreté ikry do priestoru vnútorných žiaber škľabky. Potom samček nad dýchacím otvorom škľabky vypustí mliečie a ikry oplodní. Plod sa liahne približne za 2 – 3 dny potom žije v žiabrom priestore škľabky. Po zhruba štyroch týždňoch vyvrhne škľabka plod z útrob von. Mladé lopatky sú potom nútené hľadať si potravu samy. Za túto službu opláca lopatka škľabke rovnakým dielom. Škľabka pri rozmnožovaní prechádza larvalnym vývojom (*glochidie*), pri ktorom sa larvy zachycujú na telách dospelých lopatiek a určitú dobu tam žijú. Lopatky sa rozmnožujú až dvakrát do roka. Prvý výter je väčšinou v marci a druhý v apríli alebo v auguste.

## Lov
Vzhľadom na svoju veľkosť nemá lopatka žiadny hospodársky význam. Naproti tomu je pre svoje sfarbenie veľmi obľúbená medzi akvaristami, ktorí ju chovajú v studeno-vodných akváriách.

## Galéria

Rhodeus amarus 2008 G1.jpg|Samček
Rhodeus sericeus L.jpg|Párik, samička s kladielkom


## Referencie

## Iné projekty

Kategória:Kaprovité
Kategória:Živočíchy európskeho významu
Kategória:Mihule a ryby na Slovensku
Hrúz škvrnitý

náhľad|250px|'''Hrúz škvrnitý''' (''Gobio gobio'')
náhľad|250px|'''Hrúz škvrnitý''' (''Gobio gobio'')
**Hrúz škvrnitý** alebo **hrúz obyčajný** (lat. *Gobio gobio*) je druh ryby z čeľade kaprovité.

## Opis
Dĺžka vretenovitého tela dosahuje 10 až . Má dva fúziky v kútoch úst. Sfarbený je hnedo až hnedozeleno so svetlejšími bokmi a bruchom. Plutvy sú šedo-žlté s priečnymi pruhmi.

## Rozšírenie
Vyskytuje sa hojne v potokoch a rybníkoch po celej Európe a v severnej časti Ázie.

## Potrava
Plod sa živí zoo-planktónom, dospelí jedinci sa živia hlavne bentosom (larvami rôzneho vodného hmyzu).

## Rozmnožovanie
Hrúz pohlavne dospieva vo veku 2 – 3 roky. Trenie prebieha v máji a júni pri teplote vody 12 – 18 °C. Samica kladie na piesčitý podklad 1 000 – 3 000 kusov bezfarebných až našedlých ikier o priemere . Plod sa vyliahne podľa teploty vody za 6 – 10 dní.

## Lov
Hrúz škvrnitý pre svoju malú veľkosť nie je lovený človekom pre jedlo, len je využívaný ako nástražná rybka pre lov dravých rýb. Jeho hlavný význam spočíva rovnako v tom, že tvorí jednu z hlavných zložiek potravy dravých rýb.

## Iné projekty

Kategória:Kaprovité
Kategória:Mihule a ryby na Slovensku
Jalec maloústy

náhľad|Jalec maloústy
**Jalec maloústy** (lat. *Leuciscus leuciscus*) je druh ryby z čeľade kaprovité.

## Opis
Telo je podlhovasté, pomerne nízke, valcovité. Boky sú striebristé, oko nažltle, plutvy šedivé, prípadne ľahko červenkasté. Dorastá dĺžky  pri hmotnosti 1 kg. Dožíva sa až 13 rokov.

## Výskyt
Vyskytuje sa takmer v celej Európe. Táto ryba obýva predovšetkým toky bohaté na kyslík.

## Potrava
Jalec maloústy prijíma drobnejšiu potravu ako ostatný jelci. Hlavnú časť jeho stravy tvoria larvy hmyzu na dne a hmyz spadnutý na hladinu.

## Rozmnožovanie
Trenie prebieha v období od apríla do mája. Samica kladie 2 000 až 20 000 lepkavých ikier na štrk a kamene vo veľmi prúdnej vode. Pohlavne dospieva vo veku 2 rokov.

Kategória:Kaprovité
Kategória:Mihule a ryby na Slovensku
Mark Hoppus

**Markus Allan Hoppus** (* 15. marec 1972) je americký basgitarista, spevák a producent, jeden zo zakladateľov pop punkových rockových skupín blink-182 a +44. Ako producent sa spolupodieľal na nahrávaní albumov skupín ako Idiot Pilot, Simple Plan, New Found Glory, The Matches, Motion City Soundtrack*.

== Diskografia ==
Zoznam albumov na ktorých sa Mark Hoppus podieľal:
* 1988 *The Attic Children Demo* ([[The Attic Children]]) 
* 1993 *Flyswatter* ([[Blink-182]]) 
* 1994 *Buddha* ([[Blink-182]])
* 1994 *Cheshire Cat* ([[Blink-182]])
* 1997 *Dude Ranch* ([[Blink-182]])
* 1997 *Before You Were Punk* [[Kompilácia (album)|Kompilácia]]
* 1998 *Look Forward to Failure* ([[The Ataris]]) 
* 1999 *Short Music For Short People* Kompilácia
* 1999 *Enema of the State* (Blink-182)
* 1999 *American Pie (film)* Kompilácia - Soundtrack 
* 2000 *The Mark, Tom, and Travis Show: The Enema Strikes Back* ([[Blink-182]])
* 2001 *Take Off Your Pants and Jacket* (Blink-182) 
* 2001 *American Pie 2* Kompilácia - Soundtrack 
* 2002 *No Pads, No Helmets... Just Balls* ([[Simple Plan]]) 
* 2002 *Box Car Racer* ([[Box Car Racer]])
* 2002 *Sticks and Stones* ([[New Found Glory]]) 
* 2003 *Blink-182* (Blink-182)
* 2004 *The Passion of the Christ: Songs (Original Songs Inspired by the Film)* Kompilácia
* 2005 *Greatest Hits* (Blink-182)  
* 2005 *Panic* ([[MxPx]])
* 2005 *Commit This To Memory* ([[Motion City Soundtrack]])
* 2006 *When Your Heart Stops Beating* ([[+44]])
* 2006 *White Heat* ([[Renee Renee]])
* 2006 *In with the Out Crowd* ([[Less Than Jake]]) 
* 2006 *Wake Up* ([[Something for Rockets]])  
* 2006 *Decomposer* ([[The Matches]])
* 2006 *We're Up to No Good, We're Up to No Good* ([[Rory]])
* 2006 *Punk Goes '90s* Kompilácia
* 2006 *Kevin & Bean's Super Christmas* Kompilácia
* 2007 *Wolves* ([[Idiot Pilot]])  
* 2007 *Changes* ([[Vanilla Sky]]) 
* 2007 *One Track Mind* ([[Something for Rockets]])  
* 2008 *Spread The Rumors* ([[Socratic]])
* 2010 *My Dinosaur Life'' (Motion City Soundtrack)

Kategória:Rockoví basgitaristi USA
Kategória:Rockoví speváci USA
Kategória:Hudobní producenti USA
Kategória:Blink-182
Kategória:+44
Kategória:Osobnosti z Kalifornie
Abadal

**Abadal** je španielska značka automobilov. Bola založená v roku 1912 a skončila v roku 1923. Značka bola pomenovaná podľa zakladateľa Francisca Abadala.

## Iné projekty

Kategória:Španielske automobilky
Abarth

thumb|Abarth Grande Punto
thumb|Abarth Fiat 695
**Abarth & Co** je talianska automobilka založená Rakúšanom Karlom Abarthom. Táto značka sa od svojho založenia v roku 1949 zaoberala predovšetkým motošportom a prezentovala sa výrobou pretekárskych špeciálov. V znaku Abarthu je škorpión - Abarthove znamenie, v ktorom sa narodil.

Neskôr sa Abarth začal zaoberať aj tuningom - predovšetkým automobilky Fiat. Ten v roku 1971 nakoniec prebral celú výrobnú časť Abarthu a táto značka sa stala jeho pretekárskym oddelením. V 90. rokoch však toto oddelenie začalo upadať. 

Abarth bol Fiatom znovuzrodený po dlhšom období nečinnosti v roku 2000 a stal sa samostatnou značkou v rámci koncernu Fiat. Medzi jeho prvé výtvory v novom storočí patrí Abarth Stilo, neskôr nasledoval model Punto.

## Iné projekty
 

Kategória:Fiat
Kategória:Talianske automobilky
Brian Kernighan

**Brian Kernighan** (*g* sa v slove *Kernighan* nevyslovuje; * 1. január 1942 Toronto, Kanada) je kanadský programátor pôsobiaci v USA, známy predovšetkým ako spoluautor knihy *The C Programming Language* o programovacom jazyku C. Knihu napísal spolu s autorom jazyka Dennisom Ritchiem. Povedal, že na návrhu jazyka nemá žiadny podiel, všetko je Ritchieho práca.

Podľa tejto základnej referenčnej príručky o jazyku C z roku 1978 sa vtedajší štandard jazyka označoval *K&R* podľa prvých písmen priezvisk oboch autorov.

Kernighan stál pri zrode skriptovacieho jazyka AWK, kde *K* v názve opäť pochádza z jeho priezviska. Vytvoril tiež mnoho programov pre operačný systém Unix.

## Referencie

## Iné projekty

## Externé odkazy
* Brian Kernighan – domovská stránka na webe Plan 9 Bell Labs 
* Brian Kernighan – domovská stránka na webe Princeton University 

Kategória:Kanadskí programátori
Kategória:Kanadskí informatici
Kategória:Programátori USA
Kategória:Informatici USA
Kategória:Unix
Kategória:Tvorcovia programovacích jazykov
Kategória:Programovací jazyk C
Kategória:Absolventi Princeton University
Kategória:Kanadské osobnosti írskeho pôvodu
Kategória:Vyučujúci na Princeton University
Kategória:Absolventi University of Toronto
Kategória:Členovia American Academy of Arts and Sciences
Kategória:Osobnosti z Toronta
Jalec tmavý

náhľad|250px|'''Jalec tmavý''' (''Leuciscus idus'')
náhľad|250px|'''Jalec tmavý''' (''Leuciscus idus'')
náhľad|250px|'''Jalec tmavý''' (''Leuciscus idus'')
**Jalec tmavý** (*Leuciscus idus*) je druh ryby z čeľade kaprovité.

## Opis
Vzhľadom pripomína ploticu. Telo je pretiahnuté, zo strán sploštené a pomerne vysoké. Boky sú striebristé, oko žlté a plutvy sú červenkasté. Dorastá dĺžky  pri hmotnosti 8 kg. Dožíva sa až 20 rokov.

## Výskyt
Vyskytuje sa takmer v celej Európe, okrem jej južnej časti.

## Potrava
Jalec patrí podobne ako jalec hlavatý medzi všežravce, konzumuje teda rastlinnú stravu, hmyz aj menšie rybky.

## Rozmnožovanie
Trenie prebieha v období od apríla do mája. Samica kladie 10 000 až 100 000 ikier na vodné rastliny alebo na kamene v plytkých prúdoch. Pohlavne dospieva vo veku 3 – 4 roky.

## Chov
Jalec tmavý tvorí tiež zlatú formu, ktorá je chovaná v rybníkoch a umelých jazierkách ako okrasná ryba.

## Iné projekty

Kategória:Kaprovité
Kategória:Mihule a ryby na Slovensku
Luigi Galvani

**Luigi Galvani** (* 9. september 1737, Bologna, Pápežský štát – † 4. december 1798, Bologna, Cisalpinská republika) bol taliansky lekár (anatóm, fyziológ) a fyzik. Preslávil sa hlavne pokusmi s elektrinou aplikovanou na živočíšne svaly.

Galvani bol priekopníkom moderného pôrodníctva. Ako fyziológ bol prvým, kto skúmal elektrické javy pri pohybe svalov. V roku 1771 (podľa iných r. 1780) objavil, že svaly mŕtvych žiab sa sťahujú, keď ich zasiahne iskra zo zdroja statickej elektriny. Neskôr zistil, že svaly sa sťahujú aj vtedy, keď sa ich dotýka bimetalickým oblúkom. Tento fyziologický jav dostal názov „galvanizmus“. Galvani sa domnieval že objavil zvláštny druh elektriny “živočíšnu elektrinu”, elektrické fluidum, ktoré nervy roznášajú po svaloch, pričom svaly samé túto elektrinu aj generujú. Pre Galvaniho elektrina bola neoddeliteľná od života, od živých tvorov. Alessandro Volta, Galvaniho súčasník a oponent, považoval takýto vitalistický výklad za nesprávny. Vyslovil domnienku, že “živočíšna elektrina” má fyzikálny základ, že jej zdrojom a príčinou je chemická reakcia dvoch kovov. Úsilie dokázať, túto svoju koncepciu priviedlo Voltu neskôr k zostrojeniu prvého elektrického článku – Voltovho stĺpa, ktorý generoval elektrinu prostredníctvom chemickej reakcie. Neskôr Volta nazval Galvaniho menom (druhý význam termínu „galvanizmus“) generovanie jednosmerného prúdu chemickou reakciou. Vďaka tomu sa Galvaniho meno stalo neodmysliteľnou súčasťou "elektrickej spoločnosti"– bez galvanického spojenia a galvanických článkov (batérií) si dnes život ani nevieme predstaviť.

## Iné projekty
 

Kategória:Talianski fyzici
Kategória:Talianski lekári
Kategória:Osobnosti z Bologne
Dan Osman

**Dan Osman** (* 11. február 1963 – † 23. november 1998,  Yosemitský národný park, Kalifornia, USA) bol americký extrémny športovec známy ako sólo lezec (lezenie bez istenia) a kontrolovaný voľný pád alebo "rope jumping" (pád z niekoľkometrovej skaly s istením, jeho rekord bol 304,8 m / 1000 stôp). Bol schopný aj mesiac prežiť v skromných podmienkach na strome na malej postriežke. Stal sa hviezdou mnohých skalolezeckých videí, ktoré prilákali širšiu verejnosť k záujmu o sólo lezenie. Mal jednu dcéru.

## Smrť
Zomrel vo veku 35 rokov pri skoku zo skaly Leaning Tower v Yosemitaskom národnom parku. Zlyhanie vyšetrovala parková služba za asistencie Chrisa Harmstona, bezpečnostného manažéra firmy Black Diamond. Harmston usúdil, že zmena uhla lana pri skoku zapríčinila že sa lano prekrížilo a zamotalo, čo viedlo k pretrhnutiu lana roztavením. Miles Daisher, ktorý bol s Danom keď pripravovali skok, uviedol že laná použité pre posledný skok boli vystavené zlému počasiu - vrátane dažďa a snehu - pred viac ako mesiacom, ale tie isté laná boli použité pre niekoľko menších skokov predchádzajúci a ten istý deň.

## Referencie


## Externé odkazy
* 

## Zdroj

Kategória:Horolezci
Kategória:Športovci USA
Doom II: Hell on Earth

***Doom II: Hell on Earth*** je 3D akčná počítačová hra pre PC vyvinutá a vydaná firmou id Software 30. septembra 1994. Je pokračovaním úspešnej hry Doom, ktorá vyšla o rok skôr.

## Úrovne (anglicky)

## Nepriatelia
* Zombieman
* Shotgun Guy
* Heavy Weapon Dude
* Imp
* Demon
* Lost Soul
* Arachnotron
* Hell Knight
* Baron of Hell
* Cacodemon
* Pain Elemental
* Revenant
* Mancubus
* Arch-vile
* The Spider Mastermind
* The Cyberdemon

## Zbrane
* Motorová píla
* päsť
* pištol
* brokovnica
* dvojhlavňová brokovnica
* rotačný guľomet
* raketomet
* plazmová puška
* BFG9000
* 
## Vylepšenia
* Malá lekárnička – pridáva 10% do zdravia, do hranice 100%
* Veľká lekárnička – pridáva 25% do zdravia, do hranice 100%
* Berserker – doplní zdravie na 100% a zvýši účinnosť pästí
* Fľaštička - pridá zdravie o 1%, do hranice 200%
* Helma – pridá brnenie o 1%, do hranice 200%
* Nesmrteľnosť
* Zelené brnenie - ľahká vesta, pridá 100% brnenia
* Modré brnenie - ťažká bojová vesta, pridá 200% brnenia
* Skafander - ochráni postavu pred vplyvmi prostredia (kyselina, žeravá láva)
* Batoh - zvýši nosnosť munície a pridá zopár jednotiek streliva
* Neviditeľnosť - poskytne čiastočnú neviditeľnosť
* Nočné videnie
* Mapa
* Megasféra - doplní zdravie aj brnenie na maximum

## Cheaty
* IDDQD - nesmrteľnost
* IDKFA - zbrane a kľúče
* IDCLEVXX - číslo levelu (XX doplnit číslo úrovne)
* IDCLIP - prechadzanie cez steny
* IDFA - pridá zbrane a brnenie
* IDKFA - to isté ako IDFA lenže s kľúčmi
* IDBEHOLDA - mapa
* IDBEHOLDI - neviditeľnosť
* IDBEHOLDL - svetlo
* IDBEHOLDV - nezraniteľnosť
* IDBEHOLDR - ochrana pred radiáciou,kyselinou

## Pozri aj
* Doom
* Doom 3

## Externé odkazy
* Oficiálna stránka id Software

Kategória:Akčné počítačové hry a videohry
Kategória:First-person shooter
Kategória:Doom
Kategória:Hry pre DOS
Kategória:Hry pre Linux
Kategória:Hry pre Windows
Charles Rolls

**Charles Stewart Rolls** (* 27. august 1877, Londýn, Spojené kráľovstvo – † 12. júl 1910, Bournemouth) bol spoločne s F. H. Royceom zakladateľom britskej automobilky Rolls-Royce.

## Životopis
Rolls bol synom *1. baróna Llangattock*. Študoval na Eton College a Trinity College v University of Cambridge. Od mladosti sa zaujímal o motory. V roku 1884 v Anglicku založil jedno z prvých zastúpení francúzskych automobiliek. Vďaka tomu, aj svojmu záujmu sa zoznámil s Henrym Roycom, ktorý mal v Manchesteri úspešnú firmu, zaoberajúcu sa mechanickými a elektrickými prístrojmi. V roku 1906 založili firmu Rolls-Royce. Royce do podniku vložil svoje znalosti a vyrábal autá, Rolls poskytol financie a staral sa tiež o obchodné záležitosti.

Rolls bol tiež priekopníkom letectva. Bol zakladajúcim členom britského Kráľovského aeroklubu a tiež druhým Britom, ktorý vlastnil pilotný preukaz. Ako prvý človek v roku 1910 prekonal jediným nonstop letom kanál La Manche tam aj naspäť v rovnakom lietadle. V tom istom roku však prišiel o život pri nehode svojho lietadla pri Bournemouthu, pri ktorej sa zadná časť jeho stroja Wright Flyer odlomila. Tak sa zapísal do dejín ako prvá britská obeť leteckej havárie.

## Iné projekty

## Externé odkazy
* Charles Rolls - stručný životopis  (po anglicky)

Kategória:Priekopníci automobilizmu
Kategória:Britské osobnosti
Kategória:Obete leteckých nehôd
Kategória:Absolventi University of Cambridge
Kategória:Osobnosti z Londýna
Duke Nukem 3D

***Duke Nukem 3D*** je 3D akčná počítačová hra, vyvinutá spoločnosťou 3D Realms a vydaná v roku 1996 spoločnosťou Apogee Software. Patrí medzi najznámejšie akčné hry. Námetom nadväzuje na staršie 2D akčné arkádové hry *[[Duke Nukem]]* a *Duke Nukem 2*. Nástupcom tejto hry je Duke Nukem Forever vydaný v júni 2011.

## Gameplay
### Zbrane
V shareware verzii je prístupných len prvých 6 zbraní. 

* Kopance nohami
* Pištoľ
* Brokovnica
* Guľomet
* RPG
* Vrhacie bomby - granáty
* Zmenšovač (zväčšovač - Atomic Edition)
* Devastátor (dvojitý raketomet)
* Nástenná bomba
* Zmrazovač

### Epizódy
V shareware verzii je prístupná 1 epizóda, vo verziach 1.0, 1.3d sú 3 epizódy a vo verziách 1.4 (Plutonium Pak) a 1.5 (Atomic edition) sú 4 epizódy.

* LA Meltdown
* Lunar Apocalypse
* Shrapnel City
* The Birth

## Externé odkazy
* Oficiálna stránka hry  
* Shareware verzia na stiahnutie, obrázky, recenzia 

Kategória:Akčné počítačové hry a videohry
Kategória:First-person shooter
Kategória:Duke Nukem
Kategória:Hry pre PlayStation
Kategória:Počítačové hry

Kategória:Hry pre Windows

Kategória:Hry pre DOS
Máj (symbolický strom)

náhľad|Stavanie mája

**Máj** (iné názvy: **mája**, **háj**, **hájik**) je pôvodne mladý stromček, najčastejšie smrekový, jedľový alebo brezový, ktorý mal symbolický význam a bol výrazom prírodného mýtu o boji zimy s jarou, smrti so životom; symbol na jar sa obnovujúcej prírody. Takmer u všetkých národov bolo zvykom nosiť máje na začiatku jari alebo leta v slávnostnom sprievode po dedine za spevu starodávnych obradných piesní ospevujúcich tvorivú silu prírody a pri tanci prejavujúcom radosť z víťazstva jari nad zimou. Často sa máje rozlične ozdobovali, najmä pestrými stužkami, farebnými papiermi a podobne; miestami sa tiež obliekali do ženských šiat alebo sa na ne vešali malé bábky. 

Neskôr pôvodný význam májov upadol do zabudnutia, ale zvyk stavať máje existuje v mnohých krajiných dodnes. Na Slovensku napríklad máje stavajú ako okresané a ovenčené stromy mládenci pred 1. májom pred tie domy, kde je vydaja súca dievka/ich milenka, inokedy sa stavia len jeden ústredný máj pre obec a podobne. Väčšinou ide o celý strom, ktorý je zbavený vetiev a kôry; iba horná časť sa ponecháva s vetvami.

## Referencie

## Zdroj
* Máje. In: *[[Ottův slovník naučný]]*  16. diel. Líh–Media. V Praze : J. Otto, 1900. s. 647. dostupné online

## Iné projekty

Kategória:Tradície
Chabenec (1 955 m n. m.)

**Chabenec** () je vrch v hlavnom hrebeni Nízkych Tatier. Leží nad obcou Jasenie, približne  severozápadne od Brezna. 

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obce Dúbrava a Jasenie. Najbližšími sídlami sú na západe situované osady Magurka a Železnô, južne leží obec Jasenie a Dolná Lehota, východne Demänovská Dolina a severne Dúbrava a Liptovské Kľačany. Masív patrí do Národného parku Nízke Tatry.

## Opis
Chabenec je súčasťou hlavného hrebeňa medzi Ďurkovou () a Kotliskami (). Severným smerom sa nachádza Krámec (), Spálená () a Ostredok (), východným leží Poľana (), Kotliská a Skalka (), južným Žiarska hoľa (), Žiar () a Struhár () a západným Malý Chabenec (), Ďurková a Mestská hora (). Severná časť hrebeňa patrí do povodia Váhu, kde vodu odvádza Palúdžanka a Veľký Oružný potok, čoby prítok Ľupčianky. Vodu z južných svahov masívu odvádza potok Lomnistá do Jasenského potoka a rieky Hron. Vrcholom prechádza Cesta hrdinov SNP a južné svahy sú súčasťou Národnej prírodnej rezervácie Skalka.

Počas druhej svetovej vojny, po potlačení SNP v prvej polovici novembra 1944, cez vrchol Chabenca prechádzali zvyšky ustupujúcich povstaleckých vojsk. Počas zlého počasia na jeho svahoch zahynulo v hlbokom snehu niekoľko desiatok vojakov a civilistov, medzi nimi aj komunistický politik a novinár Jan Šverma.

### Výhľady
Hôľnato skalnatý hrebeň i vrchol so značnou nadmorskou výškou umožňuje nerušený kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy, Malú a Veľkú Fatru, Štiavnické vrchy, Javorie, Poľanu a Veporské vrchy.

## Prístup
* po  červeno značkovanej hrebeňovke (Cesta hrdinov SNP):
** od západu z Hiadeľského sedla cez Veľkú Chochuľu a Ďurkovú
** od východu z Chopka cez Kotliská 
* po  modrej značke z Jasenia Jasenskou dolinou okolo turistickej útulne Ďurková a Malý Chabebec
* po  zelenej značke od západu z Magurky cez rázc. nad sedlom Ďurkovej a Malý Chabebec

## Referencie

## Pozri aj
* Skalka (národná prírodná rezervácia)
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Dúbrava (okres Liptovský Mikuláš)
Kategória:Jasenie
Kotliská

**Kotliská** () sú vrch v hlavnom hrebeni Nízkych Tatier. Leží nad obcou Jasenie, približne  severozápadne od Brezna. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obcí Lazisko, Jasenie a Dolná Lehota. Najbližším sídlom je severovýchodne situovaná Demänovská Dolina, severným smerom leží Lazisko, Dúbrava a Liptovské Kľačany, západne sú osady Magurka a Železnô a južným smerom obec Jasenie, Dolná a Horná Lehota. Masív patrí do Národného parku Nízke Tatry.

## Opis
Kotliská sú súčasťou hlavného hrebeňa medzi Ďurkovou () a Chopkom (). Severným smerom sa nachádza Bôr (), Jaloviarka () a Ostredok (), západne susedí Chabenec () a Malý Chabenec (), južne susedí v rázsoche ležiaca Skalka (), Žiarska hoľa (), Žiar () a Snožka () a východným Pálenica (), Dereše () a Poľana (). Severná časť hrebeňa patrí do povodia Váhu, kde vodu odvádza Palúdžanka, voda z juhozápadných svahov masívu odteká potokom Lomnistá do Jasenského potoka, východné sú pramennou oblasťou Vajskovského potoka v povodí rieky Hron. Vrcholom prechádza Cesta hrdinov SNP a južné svahy sú súčasťou Národnej prírodnej rezervácie Skalka.

### Výhľady
Hôľnato skalnatý hrebeň i vrchol so značnou nadmorskou výškou umožňuje nerušený kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy, Malú a Veľkú Fatru, Štiavnické vrchy, Javorie, Stolické a Veporské vrchy.

## Prístup
* po  červeno značkovanej hrebeňovke (Cesta hrdinov SNP):
** od západu z Hiadeľského sedla cez Veľkú Chochuľu a Ďurkovú
** od východu z Chopka cez Dereše 
* po  žltej značke: 
** od juhu z Dolnej Lehoty cez Strmý vŕštek a Skalku
** od severovýchodu z Demänovskej Doliny cez Sedlo Poľany

## Referencie

## Pozri aj
* Skalka (národná prírodná rezervácia)
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Lazisko
Kategória:Dolná Lehota (okres Brezno)
Kategória:Jasenie
Skalka (1 980,1 m n. m.)

**Skalka** () je vrch v Nízkych Tatrách. Leží v bočnom hrebeni nad obcou Dolná Lehota, približne  severozápadne od Brezna. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Banskobystrickom kraji, v okrese Brezno a zasahuje na katastrálne územie obce Dolná Lehota a Jasenie. Najbližšími sídlami sú na juhovýchode situovaná osada Krpáčovo a severovýchodne ležiaca Demänovská Dolina, južným smerom sa nachádza Horná a Dolná Lehota a Jasenie, západne leží Magurka a Železnô. Masív patrí do Národného parku Nízke Tatry.

## Opis
Skalka je súčasťou rázsochy, ktorá vybieha južným smerom na Žiarsku hoľu () z Kotlísk () v hlavnom hrebeni. Západným smerom leží Chabenec (), Malý Chabenec () a Ďurková (), južným Žiarska hoľa, Žiar () a Snožka (), východným Baba (), Pálenica () a Dereše () a severne susedí Poľana () a Kotliská. Masív patrí do povodia rieky Hron; zo západných svahov voda odteká potokom Lomnistá cez Jasenský potok, východné odvodňuje Vajskovský potok a južné jeho prítok Dve vody. Vrcholom prechádza značený chodník z Dolnej Lehoty na Kotliská a celý masív je súčasťou Národnej prírodnej rezervácie Skalka.

### Výhľady
Hôľnato skalnatý hrebeň i vrchol so značnou nadmorskou výškou umožňuje nerušený kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravské Beskydy i Maguru, Malú i Veľkú Fatru, Vtáčnik, Štiavnické vrchy, Javorie, Poľanu, Veporské a Stolické vrchy.

## Prístup
* po  žltej turistickej značke: 
** od juhu z rázc. Strmý vŕštek nad Dolnou Lehotou cez Žiarsku hoľu
** od severu z Kotlísk v hlavnom hrebeni (Cesta hrdinov SNP)

## Referencie

## Pozri aj
* Skalka (národná prírodná rezervácia)
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape
* 

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Dolná Lehota (okres Brezno)
Kategória:Jasenie
Wolfenstein 3D

***Wolfenstein 3D*** (oficiálne **Wolfenstein 3-D** alebo skrátene **Wolf 3D**) je akčná počítačová hra vyvinutá firmou id Software a vydaná v roku 1992 firmou Apogee.

## Príbeh
Príbeh hry je situovaný do roku 1943. Hráč sa dostane do role spojeneckého špióna *Williama „B.J.“ Blazkowicza* a je vyslaný na dôležitú misiu do nacistickej pevnosti *Castle Hollehammer*. Má za úlohu odhaliť tajný program Tretej ríše s krycím názvom *Operation Eisenfaust*. Malo ísť o snahu nacistov vytvoriť dokonalú armádu. Donieslo sa, že v pevnosti pôsobí diabolský Dr. Schabbs, vyvíjajúci technológiu pre zostavenie neľútostnej armády zloženej zo zabitých vojakov. Blazkowicz je počas akcie zajatý a uväznený. B.J. sa snaží z väzenia uniknúť bez ohľadu na počet mŕtvych nacistov.

## Zbrane
* Nôž
* Pištoľ
* Samopal
* Rotačný guľomet
## Ocenenia

WINNER OF 3 SHAREWARE INDUSTRY AWARDS, vrátane PEOPLE'S CHOICE AWARD".

Hra bola v roku 1992 ďalej ocenená:
* „One of the eight most important games ever created“ – PC Gamer
* „Best Arcade/Action Game“ – Software Publishers Association „Codie“ Award
* „Best Arcade/Action Game“ – Compute magazine
* „Most Popular Game“ – PC World magazine (reader's poll)
* „Best Action Game“ – Video Games & Computer Entertainment magazine
* „Most Innovative Game“ – Video Games & Computer Entertainment magazine
* „Editor's Choice Award“ – Shareware Magazine
* „Best Entertainment Software (Finalist)“ – PC/Computing

## Hardwarové nároky

* Počítač IBM-PC 286 (doporučený PC 386+)
* 528k konvenčnej pamäte (2 MB doporučených)
* 3 MB na pevnom disku (Shareware verzia)
* 8 MB na pevnom disku (Plná verzia)

**Volitelné příslušenstvo**
* Sound Blaster/Sound Blaster Pro alebo 100% kompatibilná zvuková karta
* Adlib
* Joystick
* Myš
* Gravis Gamepad
* Disney Sound Source

## Externé odkazy
* Wolfenstein 3D na oficiálnej stránke id Software 
* Wolfenstein 3D shareware verzia na stiahnutie, recenzia 

## Zdroj

Kategória:Akčné počítačové hry a videohry
Kategória:First-person shooter
Kategória:Počítačové hry
Kategória:Hry pre DOS
Kategória:Hry pre Windows
The Calling

**The Calling** je americká poprocková skupina, založená v Los Angeles.

## Zrod skupiny
Prvý album vydalo hudobné vydavateľstvo RCA Records v roku 2001. Vtedy boli členmi skupiny Sean Woolstenhulme (* 1981, gitara), Billy Mohler (* 1979, bass), Nate Wood (* 1979, bicie). Ich prvý album bol vydaný v lete roku 2001 a dostal názov *[[Camino Palmero (album)|Camino Palmero]]*. Z neho bol vydaný hit s názvom „Wherever You Will Go“.

## Diskografia
### Albumy
* *[[Camino Palmero]]* (2001)
* *[[Two (album)|Two]]* (2004)

### Single

## Referencie

Kategória:Rockové hudobné skupiny USA
Kategória:Hudobné skupiny z Kalifornie
Kategória:Hudobné skupiny z 1999
Kategória:Alternatívnorockové hudobné skupiny USA
Kategória:Post-grunge hudobné skupiny USA
The Valachi Papers

**The Valachi Papers** (vydané nakladateľstvom Bantam Books, New York 1969; v češtine pod názvom *Valachiho svědectví* z roku 1987) je kniha, ktorú napísal americký novinár Peter Maas. Opisuje v nej udalosti, ktoré mu predložil sám Joseph Michael Valachi na 1180 stranách strojopisu. Kniha vychádza zo skutočných udalostí.

Valachiho svedectvo by nemohlo byť v skutočnosti napísané bez pomoci a podpory mnohých zainteresovaných jednotlivcov, obzvlášť na ministerstve spravodlivosti a FBI.

Na sklonku júna 1964 - presný dátum si už nikto napamätá - vyzvalo ministerstvo spravodlivosti Josepha Valachiho, ktorý podľa slov vtedajšieho ministra spravodlivosti Roberta Kennedyho prispel "doteraz najväčšou sumou informácií v boji proti organizovanému zločinu a vydieračstvu v Spojených štátoch", aby spísal históriu svojej kariéry v podsvetí. Trinásť mesiacov pracne chŕlil viac ako 300 000 slov do poznámkových blokov a líčil svoje pôsobenie v americkej Cosa Nostre. To, čo postupne vznikalo, nebol zďaleka len zoznam zločinov, ale jedinečný a vyčerpávajúci portrét, zachytávajúci takmer deň po dni 30 rokov života v organizovanom podsvetí.

Pred Valachiho svedectvom sa objavili knihy o čomsi, čo sa rôzne a hmlisto nazývalo gang, mafia alebo syndikát, ich autori boli vždy ľudia zvonka - sociológovia, prokurátori, bývalí detektívi atď. Valachi prvýkrát podal nezaujaté, detailné svedectvo, aké môže poskytnúť len zasvätenec - často surové, niekedy humorné, vždy však skutočné. 

Joseph Michael Valachi mal neskutočne presnú a famóznu pamäť. Mnoho ľudí sa snažilo jeho pamäť zdiskreditovať, ale nikomu sa to nikdy nepodarilo. Valachi dobre vedel, že ak by pri svojich spisoch čo i len jedenkrát zaklamal, všetky informácie, ktoré príslušným úradom podal, by boli považované za nepresné a vymyslené. 

Kategória:Knihy z 1969
Jurassic Park: Trespasser

***Jurassic Park: Trespasser*** (tiež známa pod názvom *Trespasser*) je akčná počítačová hra pre PC vyvinutá firmou Dreamworks Interactive a vydaná spoločnosťou Electronic Arts 28. októbra 1998.

## Zbrane
### Pištole a revolvery
* S&W Model 686
* Desert Eagle
* Beretta 93
* H&K VP70
* Ruger Redhawk
* Uspávacia pištol
### Brokovnice
* Benelli M1 Super 90
* Franchi SPAS-12
### Samopaly
* H&K MP5K
* Ingram MAC-10
* Calico M960
### Pušky
* M14
* puška Browning
### Automatické pušky
* AK-47
* G3A3
### Ostreľovačské pušky
* Uspávacia puška
* Puška s toxickou muníciou
### Stacionárne zbrane
* Barett M82
* M2 Browning

## Dinosauri v hre
* Velociraptor
* Albertosaurus
* Tyrannosaurus
* Triceratops
* Stegosaurus
* Parasaurolophus
* Brachiosaurus

## Externé odkazy
TresCom 

Kategória:Akčné počítačové hry a videohry
Kategória:First-person shooter
Kategória:Počítačové hry z 1998
Kategória:Hry pre Windows
Máj (rozlišovacia stránka)

**Máj** môže byť:
*mesiac roka, pozri máj
*v minulosti v Česku:
**názov viacerých českých almanachov, pozri napr. Máj (1858)
**spolok českých beletristov založený v roku 1887, pozri Máj (spolok českých beletristov)
**týždenník (1902–14), pozri Máj (týždenník)
**nakladateľské družstvo založené v roku 1902, pozri Máj (nakladateľské družstvo)
**lyrickoepická skladba Karla Hynka Máchu, pozri Máj (Karel Hynek Mácha)
*obchodný dom Tesco na Národnej tříde v Prahe, pozri Máj (obchodný dom)
*sídlisko v Českých Budějoviciach, pozri Máj (České Budějovice)
*český film, pozri Máj (film)

**Máj** alebo nárečovo aj **mája** môže byť aj:
*mladý strom nosený v minulosti slávnostne na začiatku jari alebo leta po dedine, dnes na Slovensku stavaný na 1. mája, pozri máj (symbolický strom)
*ovenčený stromček ako symbol dokončenia stavby
*nárečovo aj:
**vŕbová haluz s ozdobami (najmä letečko), pozri napr. letečko
**smrekovec
**orgován (*Syringa*)

## Zdroje
Adlerwerke

thumb|Adler 2.5 Liter

**Adlerwerke AG** bol nemecký výrobca automobilov a motocyklov. Existoval od roku 1900 až do roku 1957. Prvé automobily od Adlera boli pretekárske špeciály s motormi od De Diona. 

Najväčší rozmach značka zaznamenala v 30. rokoch minulého storočia. Vyvrcholením tohto obdobia bol Adler 2,5 Liter z roku 1937, ktorý sa vyznačoval predovšetkým nadčasovou aerodynamickou karosériou. Pri výkone motora 58 koní (43 kW) dosahoval maximálnu rýchlosť 125 km/h.

Po vojne sa už Adlerwerke nikdy úplne nespamätal a v tomto období bol skôr známy ako výrobca finančne menej náročných motocyklov než automobilov.

Kategória:Nemecké automobilky
William Kingdon Clifford

**William Kingdon Clifford** (* 4. máj 1845 – † 3. marec 1879) bol anglický matematik a filozof.

## Diela
* *Etika viery* (1877)
* *Základy dynamiky* (1887)

## Iné projekty

Kategória:Narodenia v 1845
Kategória:Úmrtia v 1879
Kategória:Anglickí filozofi
Kategória:Anglickí matematici
Kategória:Členovia Kráľovskej spoločnosti
Kategória:Úmrtia na tuberkulózu
Kyselina palmitová

**Kyselina palmitová** je nasýtená 
monokarboxylová kyselina. Je to pevná biela látka. Vo forme svojho esteru s glycerolom sa nachádza v tukoch a jej alkalickou hydrolýzou vnikajú soli tejto kyseliny - mydlá. Jej názov napovedá, že sa nachádza napríklad v palmovom oleji, ale aj v masle, syroch, mlieku a v mäse.
Palmitová
Alvis

náhľad|Orol na kapote automobilu Alvis
**Alvis** bola britská automobilka, ktorá existovala v rokoch 1920 až 1967.

## Dejiny
Automobilku založili T. G. John a G. P. de Freville v Coventry. Ich prvým automobilom bolo malé auto s hliníkovou karosériou. Už vtedy nepatril medzi lacné automobily ale vynikal vysokou kvalitou. Na konci roku 1928 mala firma na konte 6 800 vyrobených áut. O deväť rokov neskôr bola založená továreň na letecké motory Alvis. Motory vyrobené touto značkou sa tešili dobrej povesti a predaj išiel dobre. V roku 1938 tak bola otevorená nová továreň, tentoraz na výrobu obrnených automobilov pre armádu. Počas vojny bola továreň v Coventry ťažko poničená a v roku 1940 bola zdemolovaná aj továreň v Hollyhead Road. Napriek tomu už v roku 1946 začala výroba prvého povojnového automobilu, sedanu Alvis TA 14. Išlo o zmodernizovaný Alvis Speed 25 z roku 1937. Od roku 1950 bol k dispozícii kabriolet Alvis TB 14. Švajčiar Hermann Graber používal podvozky áut Alvis k stavbe vlastných otvorených áut. V roku 1965 automobilku odkúpil Rover a pod jeho vedením bol v tomto roku predstavený posledný automobil – Alvis TF 21. Po prevzatí automobilky Rover koncernom Leyland v roku 1967 bola výroba automobilov Alvis ukončená.

## Zoznam automobilov Alvis
náhľad|Alvis Speed 25 Offord Roadster (1937)
náhľad|Alvis TA 21 Sport Roadster (1952)
náhľad|Alvis TC 21/100 Grey Lady
náhľad|Alvis TE 21 (1965)

## Iné projekty

## Zdroje


Kategória:Automobilky Spojeného kráľovstva
Upper Midwest

thumb|Poloha

**Upper Midwest** je región Spojených štátov amerických, ktorý nemá presne vymedzenú hranicu, ale takmer vždy zahŕňa štáty ako Minnesota a Wisconsin a tiež horný michiganský polostrov.

Často sa sem zaraďuje aj zvyšok Michiganu, štáty Iowa, Indiana, Illinois a niekedy ďalej na juhozápad aj Missouri, na východ Ohio a západne Severná Dakota, Južná Dakota a časť štátu Montana.

Podľa sčítania z roku 2000 mali hlavné štáty Minnesota, Michigan, Illinois, Wisconsin a Indiana spolu 39 460 846 obyvateľov a rozlohu . Vrátane ďalších štátov ako Severná Dakota, Južná Dakota, Missouri a Ohio tu žilo 60 943 336 obyvateľov na ploche . Približne majú hlavné štáty rozlohu ako Francúzsko a v rozšírenej oblasti žije podobný počet obyvateľov ako vo Francúzsku.

Kategória:Regióny v USA
Front-side bus

**Front-side bus**, skratka **FSB**, je zbernica (sústava vodičov a protokol – spôsob komunikácie) zabezpečujúca komunikáciu medzi procesorom a radičom pamätí. Prenáša aj údaje medzi procesorom a perifériami. 

Objem prenesených dát k perifériám je ale v porovnaní s komunikáciou s radičom pamätí úplne zanedbateľný. Keďže prostredníctvom FSB sa prenášajú všetky vstupy a výstupy z CPU, výkon procesora je významne ovplyvňovaný rýchlosťou FSB. Súčasne procesory nepracujú na rovnakej frekvencii ako FSB, ale na jej násobkoch fCPU= fFSB*násobiteľ (možno nastavovať v BIOS-e). Nemusí tomu ale byť stále tak. Napríklad pri procesore Athlon 64 sú radič pamäte a FSB integrované priamo do procesora, čím závislosť FSB odpadá.

Kategória:Zbernice
Aero 500

thumb|Aero cabrio

**Aero 500** (podľa objemu motora), alebo **Aero 10 HP** (podľa výkonu motora), tiež ľudovo nazývaný *Aero Cililing* bol prvý model automobilu od českej leteckej firmy Aero Vodochody, ktorý bol vyrábaný v rokoch 1929 až 1932.

Pre výrobu automobilov sa firma Aero rozhodla z dôvodu nízkeho záujmu o nové lietadlá v období veľkej hospodárskej krizy medzi svetovými vojnami. Ich cieľom bolo produkovať lacné, nenáročné, cenovo dostupné, ľudové vozidlo. Výsledkom bolo, že pôvodná cena 18&nbsp;000&nbsp;Kč tohto obľúbeného auta bola neskôr znížená na 16&nbsp;600&nbsp;Kč. 

## Technické údaje
* Motor:
** objem - 494-499 cm3
** vŕtanie/zdvih - 85/88 mm
** kompresný pomer - 5,2-6.0:1
** mazanie - zmes olej/ bezín - 1 : 20
** výkon - 7,5 kW (8-10,2 HP)/2&nbsp;700-3&nbsp;000ot/min.
** navyššia rýchlosť - 65-75 km/h
** spotreba - 5,5-6 l/100 km
** objem palivovej nádrže - 38 litrov
** doprava paliva - samospádom
** karburátor - Amal, Zenith
** typ chladenia - termosifónové
** napätie elektrickej inštalácie - 6 V
** zapaľovanie - dynamoakumulátorové
*** Jednoduchý dvojtaktný vodou chladený stojatý jednovalec s letmo uloženým kľukovým hriadelom.
* Spojka: jednokotúčová kuželová suchá spojka
* Prevodovka: trojstupňová vzadu pri zadnej náprave spolu v bloku s rozvodovkou.
* Pohon: zadná náprava bez diferenciálu
* Podvozok: 
** obidve nápravy tuhé, kované, trubkové, odpružené pozdĺžnymi štvrťleptickými perami,
** brzdy iba na zadných kolesách
** špicové kolesá s uchytením na centrálnej matici
** pneumatiky 27×4
* Karoséria:
** celokovová, samonosná, zváraná elektricky z výliskov a výstuh,
** Typy karosérií:
*** jedno (na ľavej strane) až dvojdverový malý dvojmiestny (prípadne 2+1) kabriolet (roadster),
*** malý uzavretý štvormiestny automobil,
*** otvorený dvojmiestny faux-cabriolet
*** otvorený dvojmiestny malý nákladný automobil (pick-up).
* Rozmery a hmotnosti:
** dĺžka×šírka×výška - 3&nbsp;180×1&nbsp;190×1&nbsp;460 mm
** rázvor - 2&nbsp;230 mm 
** rozchod kolies:
*** predná náprava - 1&nbsp;050 mm 
*** zadná náprava - 950 mm
** hmotnosť - 460-560 kg (podľa vyrobenej verzie)
Automobil Aero&nbsp;500 bol najjednoduchším vozidlom, aké sa kedy v Česko-Slovensku vyrábalo. Bol dvojmiestny. Mal celokovovú samonosnú karosériu, pôvodne v type cabrio s jednými dverami na ľavej strane a tretím sedadlom vzadu, ktorého operadlo bolo zároveň vekom s uchytením pre rezervné koleso. Z vozidiel Aero 500 sa spolu vyrobilo niečo vyše 1&nbsp;300 kusov. 

Auto Aero&nbsp;500 sa vyznačovalo veľkou spoľahlivosťou. Pri príležitosti Pražského autosalónu absolvoval na ňom Bohumil Turek trasu Praha - Brest - Praha - Hamburg - Praha o dĺžke 4&nbsp;913km za 18&nbsp;dní bez prestávky a cestovateľ F. A. Elstner s týmto autom prešiel v roku 1929 naprieč Saharou.

## Iné projekty

## Zdroje
* blog.auto.CZ 
* www.auto-veteran.cz
* Svět motorů, Auta 5P, Veteráni na našich cestách 1, ABC, Market magazine 12/88
* www.aero-auto.com

Kategória:Automobily Aero
Dereše

**Dereše** () sú vrch v hlavnom hrebeni Nízkych Tatier. Leží nad obcou Demänovská Dolina, približne  južne od Liptovského Mikuláša. 
 
## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obcí Demänovská Dolina, Horná a Dolná Lehota. Najbližším sídlom je severne situovaná Demänovská Dolina, rovnakým smerom leží aj Pavčina Lehota, Lazisko a Dúbrava, južným sa nachádza Dolná a Horná Lehota, Bystrá a Mýto pod Ďumbierom. Masív patrí do Národného parku Nízke Tatry.

## Opis
Dereše sú súčasťou hlavného hrebeňa medzi Kotliskami () a Chopkom (). Miernejšie - južné svahy spadajú z Derešov do Vajskovskej a Bystrej doliny. Kolmo na juh vybieha z vrcholovej časti Derešov rázsocha Pálenice, ktorá tieto dve doliny oddeľuje. Na severe sa Dereše zvažujú omnoho prudšími svahmi do Derešského kotla, ktorý ďalej na severe prechádza do Demänovskej doliny. Severným smerom sa nachádza Ostredok (), Siná () a Bôr (), západným Zákľuky (), Poľana () a Skalka (), južným Príslop (), Pálenica () a Baba () a východným Veľký Gápeľ (), Chopok a Konský grúň (). Severná časť hrebeňa patrí do povodia Váhu, kde vodu odvádza Demänovka, voda z juhozápadných svahov masívu odteká Vajskovským potokom a z juhovýchodných potokom Bystrianka do rieky Hron. Vrcholom prechádza Cesta hrdinov SNP a juhozápadná časť je súčasťou Národnej prírodnej rezervácie Skalka.

### Výhľady
Skalnatý hrebeň i vrchol so značnou nadmorskou výškou umožňuje nerušený kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy, Malú a Veľkú Fatru, Štiavnické vrchy, Javorie, Stolické a Veporské vrchy.

## Prístup
* po  červeno značkovanej hrebeňovke (Cesta hrdinov SNP):
** od západu z Kotlísk cez Poľanu 
** od východu z Chopka 
* po  žltej značke z Táľov cez Pálenicu

## Referencie

## Pozri aj
* Skalka (národná prírodná rezervácia)
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Dvojtisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Demänovská Dolina
Kategória:Dolná Lehota (okres Brezno)
Kategória:Horná Lehota (okres Brezno)
Bôr (vrch)

**Bôr** () je vrch v Nízkych Tatrách. Leží nad Demänovskou Dolinou, približne  juhozápadne od Liptovského Mikuláša. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a zasahuje na katastrálne územie obcí Demänovská Dolina a Lazisko. Najbližšími sídlami sú východne situovaná Demänovská Dolina a severne ležiace obce Dúbrava, Lazisko a Pavčina Lehota. Masív patrí do Národného parku Nízke Tatry.

## Opis
Bôr je trojvrcholový vrch v bočnom hrebeni, ktorý vybieha severným smerom z Poľany () a pokračuje na Sinú (). Východným smerom leží Krakova hoľa (), Tanečnica () a Konský grúň (), južným Dereše (), Poľana a Kotliská (), západným Ostredok (), Spálená (), Rakytová () a Dechtárska hora () a severným Jaloviarka () a Siná. Masív patrí do povodia Váhu, kde vodu zo západnej časti odvádza potok Palúdžanka a z východnej prítoky Demänovky. Vrcholom vedie značený turistický chodník z Demänovskej doliny. 

### Výhľady
Vrchol i hrebeň pokrýva len nízka hôľna vegetácia, ktorá umožňuje kruhový rozhľad. Pri vhodných podmienkach je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy, Oravskú Maguru a Beskydy, Veľkú a Malú Fatru.

## Prístup
* po  žlto značenom chodníku:
** od severovýchodu z rázc. pri Demänovskej jaskyni slobody cez Sedlo Sinej
** od juhu z Poľany (; križovanie s Cestou hrdinov SNP)

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Lazisko
Kategória:Demänovská Dolina